હૈદરાબાદમાં વર્લ્ડ યુનાઇટેડ સંસ્થા દ્વારા પ્રથમ વિશ્વધર્મ પાર્લામેન્ટનું આયોજન કરવામાં આવ્યું હતું. જેમાં દુનિયાના અનેક દેશોના ધર્મજગતના વિદ્વાનોએ ભાગ લીધો હતો. આયોજકોના આગ્રહભર્યા આમંત્રણને માન આપી સદ્ગુરુવર્ય શાસ્ત્રી શ્રી માધવપ્રિયદાસજી સ્વામી હૈદરાબાદ ખાસ પધાર્યા હતા.આ પ્રસંગે દસ દેશોના 150 જેટલા સભ્યો દ્વારા બનેલી બેન્ડ પાર્ટીએ પૂર્ણ સન્માન સાથે વિવિધ દેશોના પ્રતિનિધિઓનું સ્વાગત કર્યું હતું. ત્યારબાદ વિવિધ દેશોમાંથી આવેલા હજારો ડેલિગેટ્સની ઉપસ્થિતિમાં ધ વર્લ્ડ યુનાઇટેડના પ્રમુખ પદ્મ શ્રી કાર્તિકેય, દાદા જે.પી. વાસવાણીએ તેમજ અન્ય મહાનુભાવોએ દિપ પ્રાગટ્ય કરી સમારંભનું ઉદઘાટન કરવામાં આવ્યું હતું. દાદા વાસવાણીજીએ મંગલ ઉદબોધન કર્યું હતું. તથા બ્રહ્માકુમારી સંસ્થાના વડા જાનકી દીદીનો સંદેશ તેમના શિષ્યોએ સંભળાવ્યો હતો.